****

**ΣΧΟΛΗ ΕΠΙΣΤΗΜΩΝ ΥΓΕΙΑΣ**

**ΙΑΤΡΙΚΗ ΣΧΟΛΗ**

**ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ**

**«ΛΟΙΜΩΞΙΟΛΟΓΙΑ»**

**ΠΡΟΚΗΡΥΞΗ**

Η Ιατρική Σχολή του Εθνικού και Καποδιστριακού Πανεπιστημίου Αθηνών ανακοινώνει την συνέχιση της λειτουργίας του Προγράμματος Μεταπτυχιακών Σπουδών (ΠΜΣ) «Λοιμωξιολογία» **για το ακαδημαϊκό έτος 2024-2025**.

**Εκπαιδευτικοί Στόχοι του ΠΜΣ «Λοιμωξιολογία»**

Οι Λοιμώξεις θεωρούνται πλέον μία συνεχής και δυναμική αλληλεπίδραση ανάμεσα στον ξενιστή και στο μικροβίωμά του στην οποία τα αντιβιοτικά είναι ρυθμιστής. Η αλληλεπίδραση αυτή είναι υπεύθυνη για τη σύγχρονη μάστιγα των κοινωνιών μας που είναι η αντοχή στα αντιβιοτικά. Οι φοιτητές που θα παρακολουθήσουν το ΠΜΣ «Λοιμωξιολογία», θα ασκηθούν στη σύγχρονη θεώρηση των Λοιμώξεων και, πιο συγκεκριμένα, στις κάτωθι δεξιότητες:

* Χρήση των νέων αντιμικροβιακών φαρμάκων
* Νέες διαγνωστικές τεχνολογίες αναγνώρισης της ενεργοποίησης των μοριακών δομών του ξενιστή (σπεκτροσκοπία Raman, νανομόρια)
* Νέες μοριακές διαγνωστικές τεχνικές ταχείας ανίχνευσης του παθογόνου
* Τεχνικές ανάλυσης και τροποποίησης του μικροβιώματος
* Εκπαιδευόμενη ανοσιακή απόκκριση, η οποία αναγνωρίζεται σήμερα ως η τρίτη μορφή ανοσιακής απόκκρισης και η οποία καθορίζει την επιβίωση του ξενιστή μετά σοβαρές λοιμώξεις
* Σύγχρονες ερευνητικές προσεγγίσεις

**Φοίτηση στο ΠΜΣ «Λοιμωξιολογία»**

Η διάρκεια φοίτησης στο ΠΜΣ «Λοιμωξιολογία» περιλαμβάνει τέσσερα εξάμηνα(4).

* Α΄ Εξάμηνο:

*«Φαρμακολογία αντιμικροβιακών»*

*«Θεραπευτική λοιμώξεων»*

* Β΄ Εξάμηνο:

*«Αλληλεπίδραση ξενιστή-παθογόνου»*

*«Σύγχρονη διαγνωστική μεθοδολογία»*

* Γ΄ Εξάμηνο:

 *«Κλινική λοιμωξιολογία»*

 *«Ερευνητική μεθοδολογία»*

* Δ΄ Εξάμηνο

*«Διπλωματική Εργασία»*

Οι διδάσκοντες θα προέρχονται από Πανεπιστήμια της ημεδαπής και της αλλοδαπής. Τα μαθήματα θα διεξάγονται εξ αποστάσεως ή/και στο ΑΤΤΙΚΟ Κτήριο της Ιατρικής Σχολής Αθηνών (ΑΚΙΣΑ) στο Πανεπιστημιακό Γενικό Νοσοκομείο ΑΤΤΙΚΟΝ. Οι σπουδές στο ΠΜΣ συνεπάγονται την καταβολή διδάκτρων που αντιστοιχούν σε € 500 (πεντακόσια Ευρώ) ανά εξάμηνο. Προβλέπεται η δυνατότητα δωρεάν φοίτησης κατόπιν προσκόμισης των δικαιολογητικών απαλλαγής σύμφωνα με το Ν.4485/17

***Ποιοι γίνονται δεκτοί στο Πρόγραμμα Μεταπτυχιακών Σπουδών «Λοιμωξιολογία»***

Απόφοιτοι της ημεδαπής ή ομοταγών, αναγνωρισμένων από τον ΔΟΑΤΑΠ, ιδρυμάτων της αλλοδαπής, καθώς και απόφοιτοι άλλων Τμημάτων ΑΕΙ της ημεδαπής ή ομοταγών, αναγνωρισμένων της αλλοδαπής:

* Ιατρικής
* Νοσηλευτικής
* Φαρμακευτικής
* Βιολογίας
* Κτηνιατρικής
* Μηχανολόγοι Μηχανικοί και Χημικοί Μηχανικοί
* Φυσικής και Χημείας

**ΠΡΟΟΠΤΙΚΕΣ ΓΙΑ ΤΟΥΣ ΑΠΟΦΟΙΤΟΥΣ**

**Ιατροί**

* Χρήση στα δικαιολογητικά επιλογής για Νοσοκομειακή θέση εργασίας Λοιμωξιολόγου ή για θέσεις εργασίας που απαιτούν απόδειξη ικανής γνώσης στις Λοιμώξεις. Υπογραμμίζεται ότι ο μεταπτυχιακός τίτλος δεν υποκαθιστά την εξειδίκευση της Λοιμωξιολογίας.

**Νοσηλευτές**

* Χρήση στα δικαιολογητικά επιλογής για θέση Νοσηλευτή Λοιμώξεων

**Φαρμακοποιοί**

* Χρήση στα δικαιολογητικά επιλογής για θέση εργασίας Φαρμακοποιού ή Επιτηρητή/Επιστάτη Αντιβιοτικών στα Νοσοκομεία ή για θέσεις εργασίας που απαιτούν απόδειξη ικανής γνώσης στις Λοιμώξεις

**Βιολόγοι/Κτηνίατροι/ Μηχανολόγοι Μηχανικοί/Χημικοί Μηχανικοί/Φυσικοί/Χημικοί**

* Αποδεδειγμένη γνώση Κλινική Μικροβιολογίας και Ανοσοβιολογίας, νέων τεχνικών διάγνωσης (πχ σπεκτομετρία Raman, νανομόρια) και θεραπείας (πχ μέθοδοι τοπικής αποδέσμευσης φαρμάκων) των Λοιμώξεων

***Απαιτούμενα δικαιολογητικά***

* Αίτηση Συμμετοχής
* Βιογραφικό σημείωμα στην ελληνική ή αγγλική γλώσσα
* Ευκρινή φωτοαντίγραφα τίτλων σπουδών. Οι φοιτητές που έχουν τίτλο από ίδρυμα της αλλοδαπής μαζί με το Αντίγραφο Πτυχίου θα προσκομίσουν και πιστοποιητικό αντιστοιχίας και ισοτιμίας από τον ΔΟΑΤΑΠ εάν έχουν.
* Πιστοποιητικό συνοπτικής βαθμολογίας προπτυχιακών σπουδών
* Κατοχή τίτλου ιατρικής ειδικότητας ή/και της εξειδίκευσης στη Λοιμωξιολογία (αν υπάρχει)
* Πιστοποιητικό επάρκειας αγγλικής γλώσσας
* Πιστοποιητικό ελληνομάθειας ή επαρκής, διαπιστωμένη από την Επιτροπή Επιλογής Εισακτέων του ΠΜΣ, γνώση της ελληνικής γλώσσας για αλλοδαπούς υποψήφιους.
* Δύο, τουλάχιστον, πρόσφατες συστατικές επιστολές
* Φωτοτυπία δύο όψεων της αστυνομικής ταυτότητας

Η υποβολή αιτήσεων είναι απότη **Τρίτη 2 Απριλίου 2024** μέχρι τη **Δευτέρα 15 Ιουλίου 2024.**

Όλα τα δικαιολογητικά αποστέλλονται ηλεκτρονικά στη διεύθυνση limoxiologia@med.uoa.gr με θέμα «*Αίτηση για την προκήρυξη του ΠΜΣ “Λοιμωξιολογία” 2024-2025*»

Οι υποψήφιοι θα προσέλθουν για συνέντευξη**.** Θαειδοποιηθούν **5 εργάσιμες ημέρες** πριν από την ημερομηνία που θα προγραμματιστεί η συνέντευξή τους.

**Πληροφορίες:**

* Στην ιστοσελίδα του Προγράμματος <https://loimoxiologia.med.uoa.gr/>
* Στην ιστοσελίδα της Ιατρικής Σχολής <https://school.med.uoa.gr/>
* Στη Γραμματεία του Προγράμματος Μεταπτυχιακών Σπουδών «Λοιμωξιολογία».

Υπεύθυνη Γραμματειακής Υποστήριξης: κα Σταυρίνα Μαλτεζάκη

Στοιχεία επικοινωνίας:

Τηλέφωνο: 6936 888 378

e.mail:limoxiologia@med.uoa.gr